Ole Beich
Ole Beich (Esbjerg, 1955. - 1991.) je bio danski gitarista i basista. Kao mladić preselio se iz rodnog Esbjerga u Kopenhagen gdje je svirao je i gitaru i bas sa nekoliko lokalnih rock grupa. Jedna od rock grupa sa kojima je svirao zvala se Merciful Faith, koja je kasnije dobila ugovor za snimanje albuma u Engleskoj. Bili su veliko muzičko nadahnuće za rock grupu Metallica. Napustio je rock grupu Merciful Faith te se ranih 1980-ih odlučio preseliti u SAD da ostvari svoj san i postane rock zvijezda. Razlozi za njegov izbor Los Angelesa kao grada u kojem će pokušati da ostvari svoju muzičku karijeru su bili: grupa The Doors su napravili proboj ka svojoj popularnosti u ovom gradu, kanadski muzičar Neil Young je svirao svoj prvi koncert u Los Angelesu, tu je i Frank Zappa sa svojom grupom The Mothers of Invention snimio svoj (smatran od muzičke kritike) najznačajniji album, a u tom gradu su se kretale rock zvijezde Ringo Starr, Janis Joplin, Jim Morrison, Led Zeppelin i The Byrds. Godine 1985. bio je jedan od osnivača i basista rock grupa L.A. Guns i Guns N'Roses. Axl Rose i Michael Jagosz su se izmjenjivali kao glavni pjevači u grupi L.A. Guns u vrijeme dok je Ole Beich bio u grupi. Beich je svirao na nekoliko Guns N' Roses muzičkih snimaka početkom 1985. godine, prije što je napustio grupu. Umro je 1991. godine utopivši se jezeru Sct. Jørgens u središtu Kopenhagena pod nepoznatim okolnostima. Njegova porodica vjeruje da je postao depresivan nakon napuštanja grupe Guns N 'Roses 1985. godine. Postao je jako ovisan o drogama prije povratka u Dansku 1988. godine. Heroin, kao i sadržaj alkohola u krvi od 0,148 g/dL, smatra se da su doprinijeli njegovom utapanju, ali njegova porodica i dalje smatra da je on izvršio samoubistvo.